title: 88/596/EEZ: Odluka Vijeća od 21. studenoga 1988. o sklapanju Četvrtog dodatnog protokola uz Sporazum između Europske ekonomske zajednice i Države Izraela

text:
               11/Sv. 028

               HR

               Službeni list Europske unije

               21

         31988D0596

               L 327/35

               SLUŽBENI LIST EUROPSKE UNIJE

               21.11.1988.

      ODLUKA VIJEĆA

   od 21. studenoga 1988.
   o sklapanju Četvrtog dodatnog protokola uz Sporazum između Europske ekonomske zajednice i Države Izraela
   (88/596/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, posebno njegov članak 238.,
   uzimajući u obzir preporuku Komisije (1),
   uzimajući u obzir suglasnost Europskog parlamenta (2),
   budući da bi trebalo odobriti Četvrti dodatni protokol Sporazumu između Europske ekonomske zajednice i Države Izraela (3), potpisan u Bruxellesu 11. svibnja 1975.,
   ODLUČILO JE:
   Članak 1.
   Ovime se u ime Zajednice odobrava Četvrti dodatni protokol uz Sporazum između Europske ekonomske zajednice i Države Izraela.
   Tekst Protokola priložen je ovoj Odluci.
   Članak 2.
   Predsjednik Vijeća daje obavijest predviđenu člankom 8. Protokola (4).
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 21. studenoga 1988.

            Za Vijeće

            Predsjednik

         Th. PANGALOS

      (1)  SL C 104, 21.4.1987., str. 8.

      (2)  SL C 290, 14.11.1988.

      (3)  SL L 136, 28.5.1975., str. 3.

      (4)  SL L 327, 30.11.1988., str. 56.


title: Odluka Vijeća (EU) 2016/776 od 29. travnja 2016. o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Vlade Cookovih Otoka i Protokola o provedbi uz navedeni sporazum

text:
               20.5.2016

               HR

               Službeni list Europske unije

               L 131/1

         ODLUKA VIJEĆA (EU) 2016/776
   od 29. travnja 2016.
   o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Vlade Cookovih Otoka i Protokola o provedbi uz navedeni sporazum
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Unija i Vlada Cookovih Otoka u pregovorima su dogovorili Sporazum o partnerstvu u održivom ribarstvu („Sporazum”) i Protokol („Protokol”) o provedbi uz navedeni sporazum kojima se plovilima Unije odobravaju ribolovne mogućnosti u vodama nad kojima Cookovi Otoci imaju suverena prava ili jurisdikciju u pogledu ribarstva.

               (2)

               Pregovori su uspješno okončani te su Sporazum i Protokol parafirani 21. listopada 2015.

               (3)

               Člankom 16. Sporazuma i člankom 12. Protokola predviđena je privremena primjena Sporazuma i Protokola od dana njihova potpisivanja.

               (4)

               Sporazum i Protokol trebalo bi potpisati i privremeno primjenjivati do završetka postupaka potrebnih za njihovo sklapanje,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma o partnerstvu u održivom ribarstvu između Europske unije i Cookovih Otoka i Protokola o provedbi uz navedeni sporazum, podložno sklapanju navedenog Sporazuma i Protokola.
   Tekstovi Sporazuma i Protokola priloženi su ovoj Odluci.
   Članak 2.
   Predsjednika Vijeća ovlašćuje se da imenuje jednu ili više osoba ovlaštenih za potpisivanje Sporazuma i Protokola u ime Unije.
   Članak 3.
   Sporazum i Protokol privremeno se primjenjuju od dana njihova potpisivanja do završetka postupaka potrebnih za njihovo sklapanje (1).
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 29. travnja 2016.

            Za Vijeće

            Predsjednik

         A.G. KOENDERS

      (1)  Glavno tajništvo Vijeća objavit će u Službenom listu Europske unije datum od kojeg se Sporazum i Protokol privremeno primjenjuju.


title: Odluka Vijeća 2014/829/ZVSP od 25. studenoga 2014. o izmjeni Odluke 2010/413/ZVSP o mjerama ograničavanja protiv Irana

text:
               25.11.2014

               HR

               Službeni list Europske unije

               L 338/1

         ODLUKA VIJEĆA 2014/829/ZVSP
   od 25. studenoga 2014.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

               (2)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države su 24. studenoga 2013., uz potporu Visokog predstavnika Europske unije za vanjsku i sigurnosnu politiku, postigle dogovor s Iranom o Zajedničkom akcijskom planu kojim se utvrđuje pristup postizanju dugoročnog sveobuhvatnog rješenja iranskog nuklearnog pitanja. Dogovoreno je da će proces koji vodi do tog sveobuhvatnog rješenja uključivati, kao prvi korak, početne zajednički usuglašene mjere koje će poduzeti obje strane u trajanju od šest mjeseci, uz mogućnost produljenja uzajamnom suglasnošću.

               (3)

               Kao dio tog prvog koraka, Iran bi poduzeo niz dobrovoljnih mjera, kako je navedeno u Zajedničkom akcijskom planu. Zauzvrat bi se poduzeo niz dobrovoljnih mjera koje bi na strani Unije uključivale suspenziju mjera ograničavanja u vezi sa zabranom pružanja usluga osiguranja i reosiguranja te prijevoza iranske sirove nafte, zabranom uvoza, kupnje ili prijevoza iranskih petrokemijskih proizvoda i pružanja s tim povezanih usluga te zabranom trgovine zlatom i plemenitim metalima s Vladom Irana, iranskim tijelima javne vlasti i Središnjom bankom Irana te s osobama i subjektima koji postupaju u njihovo ime. Suspenzija tih mjera ograničavanja trajala bi šest mjeseci, u kojem bi se razdoblju trebali izvršiti relevantni ugovori.

               (4)

               Nadalje, Zajedničkim akcijskim planom također je predviđeno deseterostruko povećanje pragova za davanje odobrenja u odnosu na prijenose sredstava u Iran i iz Irana.

               (5)

               Vijeće je 20. siječnja 2014. donijelo Odluku 2014/21/ZVSP (2) o izmjeni Odluke 2010/413/ZVSP radi provedbe odredaba o Unijinim mjerama ograničavanja sadržanima u Zajedničkom akcijskom planu.

               (6)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države su 19. srpnja 2014., uz potporu Visokog predstavnika Unije za vanjsku i sigurnosnu politiku, postigle dogovor s Iranom o produljenju provedbe mjera Zajedničkog akcijskog plana do 24. studenoga 2014.

               (7)

               Vijeće je 21. srpnja 2014. donijelo Odluku 2014/480/ZVSP (3) o izmjeni Odluke 2010/413/ZVSP radi produljenja primjene odredaba o Unijinim mjerama ograničavanja sadržanima u Zajedničkom akcijskom planu.

               (8)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države 24. studenoga 2014., uz potporu koordinatora i pregovarača EU-a za skupinu E3/EU+3 u pregovorima o nuklearnim pitanjima s Iranom, postigle su dogovor s Iranom o produljenju provedbe mjera Zajedničkog akcijskog plana do 30. lipnja 2015.

               (9)

               Suspenziju Unijinih mjera ograničavanja utvrđenih u Zajedničkom akcijskom planu trebalo bi stoga produljiti do 30. lipnja 2015. Relevantne ugovore trebalo bi izvršiti do tog roka.

               (10)

               Odluku 2010/413/ZVSP bi stoga trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 26.a Odluke 2010/413/ZVSP zamjenjuje se sljedećim:

      „Članak 26.a
      1.   Zabrana navedena u članku 3.a stavku 1. suspendira se do 30. lipnja 2015. u onoj mjeri u kojoj se odnosi na prijevoz iranske sirove nafte.
      2.   Zabrana navedena u članku 3.a stavku 2. suspendira se do 30. lipnja 2015. u onoj mjeri u kojoj se odnosi na pružanje usluga osiguranja i reosiguranja u vezi s uvozom, kupovinom ili prijevozom iranske sirove nafte.
      3.   Zabrana navedena u članku 3.b suspendira se do 30. lipnja 2015.
      4.   Zabrana navedena u članku 4.c suspendira se do 30. lipnja 2015. u onoj mjeri u kojoj se odnosi na zlato i plemenite metale.
      5.   Članak 10. stavak 3. točke (a), (b) i (c) zamjenjuju se sljedećim točkama do 30. lipnja 2015.:

                  ‚(a)

                  prijenosi na temelju transakcija povezanih s hranom, zdravstvenom skrbi, medicinskom opremom ili prijenosi u poljoprivredne ili humanitarne svrhe ispod 1 000 000 EUR, kao i prijenosi povezani s osobnim doznakama ispod 400 000 EUR, izvršavaju se bez prethodnog odobrenja. O prijenosu se obavješćuje nadležno tijelo predmetne države članice ako on prelazi iznos od 10 000 EUR;

                  (b)

                  za prijenose na temelju transakcija povezanih s hranom, zdravstvenom skrbi, medicinskom opremom ili za prijenose u poljoprivredne ili humanitarne svrhe iznad 1 000 000 EUR, kao i za prijenose povezane s osobnim doznakama iznad 400 000 EUR, potrebno je prethodno odobrenje nadležnog tijela predmetne države članice. Predmetna država članica obavješćuje ostale države članice o svakom dodijeljenom odobrenju;

                  (c)

                  za svaki drugi prijenos iznad 100 000 EUR potrebno je prethodno odobrenje nadležnog tijela predmetne države članice. Predmetna država članica obavješćuje ostale države članice o svakom dodijeljenom odobrenju.’

            .6.   Članak 10. stavak 4. točke (b) i (c) zamjenjuju se sljedećim točkama do 30. lipnja 2015.:

                  ‚(b)

                  svaki drugi prijenos ispod 400 000 EUR izvršava se bez prethodnoga odobrenja. O prijenosu se obavješćuje nadležno tijelo predmetne države članice ako on prelazi iznos od 10 000 EUR;

                  (c)

                  za svaki drugi prijenos iznad 400 000 EUR potrebno je prethodno odobrenje nadležnog tijela predmetne države članice. Odobrenje se smatra danim unutar četiri tjedna, osim ako je nadležno tijelo dotične države članice u tom roku izrazilo protivljenje. Predmetna država članica obavješćuje ostale države članice o svakom odbijenom odobrenju.’

            .7.   Zabrane navedene u članku 18.b suspendiraju se do 30. lipnja 2015.
      8.   Zabrane navedene u članku 20., stavku 1. točkama (b) i (c) te one navedene u članku 20. stavku 2. u vezi s Ministarstvom nafte, navedenim u Prilogu II., suspendiraju se do 30. lipnja 2015., u onoj mjeri u kojoj je to potrebno za izvršenje, do 30. lipnja 2015., ugovora u uvozu ili kupnji iranskih petrokemijskih proizvoda.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 25. studenoga 2014.

            Za Vijeće

            Predsjednik

         S. GOZI

      (1)  SL L 195, 27.7.2010., str. 39.

      (2)  Odluka Vijeća 2014/21/ZVSP od 20. siječnja 2014. o izmjeni Odluke Vijeća 2010/413/ZVSP o mjerama ograničavanja protiv Irana (SL L 15, 20.1.2014., str. 22.).

      (3)  Odluka Vijeća 2014/480/ZVSP od 21. srpnja 2014. o izmjeni Odluke 2010/413/ZVSP o mjerama ograničavanja protiv Irana (SL L 215, 21.7.2014., str. 4.).


title: Odluka Vijeća od 11. svibnja 2017. o imenovanju dvanaestoro članova Upravnog odbora Europske agencije za kemikalije

text:
               18.5.2017

               HR

               Službeni list Europske unije

               C 155/1

         ODLUKA VIJEĆA
   od 11. svibnja 2017.
   o imenovanju dvanaestoro članova Upravnog odbora Europske agencije za kemikalije
   (2017/C 155/01)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (1), a posebno njezin članak 79.,
   budući da:

               (1)

               Člankom 79. Uredbe (EZ) br. 1907/2006 predviđeno je da Vijeće treba imenovati po jednog predstavnika iz svake države članice kao članove Upravnog odbora Europske agencije za kemikalije („Upravni odbor”).

               (2)

               Članove Upravnog odbora treba imenovati na temelju relevantnog iskustva i znanja u području kemijske sigurnosti ili regulative o kemikalijama te vodeći usto računa da članovi odbora posjeduju relevantno znanje u području općih, financijskih i pravnih pitanja.

               (3)

               Mandat traje četiri godine te ga je moguće jednom produljiti.

               (4)

               Vijeće je Odlukom od 7. lipnja 2007. (2) imenovalo 27 članova Upravnog odbora Europske agencije za kemikalije.

               (5)

               Postojeći članovi Upravnog odbora koje su za imenovanje predložili Češka, Irska, Španjolska, Francuska, Italija, Luksemburg, Mađarska, Nizozemska, Austrija, Slovenija, Finska i Švedska imenovani su za razdoblje koje završava 31. svibnja 2017.

               (6)

               Vijeće je primilo prijedloge za imenovanje iz svih dotičnih država članica,

         DONIJELO JE OVU ODLUKU:
   Članak 1.
   Članovima Upravnog odbora na drugi mandat od 1. lipnja 2017. do 31. svibnja 2021. imenuju se sljedeće osobe (ime, državljanstvo, datum rođenja):

               —

               gđa Sharon McGUINNESS, irsko, 13. srpnja 1965.,

               —

               g. Paul RASQUE, luksemburško, 8. srpnja 1981.,

               —

               gđa Krisztina BIRÓ, mađarsko, 5. travnja 1971.,

               —

               g. Hans Albert MEIJER, nizozemsko, 19. rujna 1964.

         Članak 2.
   Članovima Upravnog odbora na prvi mandat od 1. lipnja 2017. do 31. svibnja 2021. imenuju se sljedeće osobe (ime, državljanstvo, datum rođenja):

               —

               gđa Taťjana KOLESNIKOVÁ, češko, 24. studenoga 1969.,

               —

               g. Óscar Valentín GONZÁLEZ SÁNCHEZ, španjolsko, 8. ožujka 1972.,

               —

               gđa Marie-Laure METAYER, francusko, 6. travnja 1968.,

               —

               gđa Francesca GIANNOTTI, talijansko, 20. prosinca 1971.,

               —

               g. Paul KRAJNIK, austrijsko, 20. siječnja 1964.,

               —

               g. Alojz GRABNER, slovensko, 23. srpnja 1965.,

               —

               gđa Hanne Maria KORHONEN, finsko, 8. kolovoza 1964.,

               —

               gđa Lisa Jenny Kristina ANFÄLT, švedsko, 29. siječnja 1974.

         Članak 3.
   Ova Odluka stupa na snagu na dan donošenja.

      Sastavljeno u Bruxellesu 11. svibnja 2017.

            Za Vijeće

            Predsjednik

         R. GALDES

      (1)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

      (2)  Odluka Vijeća od 7. lipnja 2007. o imenovanju 27 članova upravnog odbora Europske agencije za kemikalije (SL C 134, 16.6.2007., str. 6.).